Fântânele

Fântânele (, , Kokaisl P a kol. PO STOPÁCH SLOVÁKŮ VE VÝCHODNÍ EVROPĚ Praha, Nostalgie 2014. dostupné online) je obec v župe Arad v Banáte v Rumunsku. Skladá sa z dvoch dedín: Fântânele (sídlo obce) a Tisa Nouă ().

 Demografia 

 História 

 Fântâtele 
V roku 1457 sa spomína ako majetok rodiny Soprony. V 18. storočí žili v niekoľkých riedko roztrúsených domoch v trstine pri rieke Mureš Rumuni. V roku 1766 založil dedinu József Neumann, ktorý sem presídlil 104 nemeckých rodín.

V roku 1945 bolo 161 obyvateľov nemeckého pôvodu (Švábov) deportovaných do Sovietskeho zväzu, kde 42 z nich zomrelo. V roku 1960 sa začalo vysťahovanie Švábov do Nemecka; do ich opustených domov sa nasťahovali Rumuni, Maďari a Slováci z okolia.

Pravoslávni si v rokoch 1980 až 1997 postavili ozdobný chrám, predtým mali len malú kaplnku. V roku 2000 si v dedine posvätili vlastný kostol aj reformovaní veriaci.

 Tisa Nouă 
Dedina Tisa Nouă bola založená v roku 1771 nemeckými kolonistami v rámci druhej vlny kolonizácie Banátu Nemcami (1763–1772), počas spoločnej vlády cisárovnej Márie Terézie a jej syna Jozefa II., a to vyvlastnením extravilánových pozemkov rumunskej susednej obce Firiteaz.

Habsburskí emisári boli vyslaní do ríše s cieľom regrutovať nemecké rodiny a spočiatku prechádzali cez Švábsko. Dôvody, pre ktoré tieto rodiny natrvalo opustili svoje rodné kraje, boli: nevoľníctvo, nútené neplatené práce, vojnový stav, chudoba, lúpežné nájazdy v pohraničných oblastiach a pod.

Dedina bola naprojektovaná, podobne ako ostatné dediny v Banáte, v tvare šachovnice, so širokými ulicami križujúcimi sa v pravých uhloch. Všetky nové domy boli postavené podľa štandardného modelu, takzvaného vagónového typu. Rakúske úrady naplánovali pre túto novú dedinu 100 domov, z toho 98 obytných domov, jeden dom-školu (v ktorom dočasne sídlil aj rímskokatolícky kostol) a jednu krčmu.

V rokoch 1946–1948 bolo do dediny presídlených množstvo rumunských rodín z obce Tisa v župe Arad, pričom dedina (dovtedy s prevažne nemeckým obyvateľstvom) bola premenovaná na Tisa Nouă.

V roku 1945 bolo 130 obyvateľov deportovaných na nútené práce do Sovietskeho zväzu, kde zomrelo 26 osôb.

Po roku 1970 sa začalo vysťahovanie Nemcov z dediny do Nemecka. V súčasnosti (2024) už v dedine nežije ani jeden Nemec.

 Referencie 

 Iné projekty 

 Zdroj 

Kategória:Obce v Aradskej župe v Rumunsku
Kategória:Sídla Slovákov v Rumunsku